b'\n_START_ARTICLE_\nBatsiuvyst\xc4\x97\n_START_PARAGRAPH_\nBatsiuvyst\xc4\x97\xc2\xa0\xe2\x80\x93 tradicinis amatas, kurio metu gaminama avalyn\xc4\x97. Teigiama, kad \xc5\xa1iuo metu batsiuvyst\xc4\x97\xc2\xa0\xe2\x80\x93 tai nykstanti amat\xc5\xb3 r\xc5\xab\xc5\xa1is, kuri\xc4\x85 nuslopino masin\xc4\x97 bat\xc5\xb3 gamyba. Batsiuviai gamindavo \xc4\xafvairi\xc4\x85 avalyn\xc4\x99, pav. batus, sandalus, klumpes, mokasinus naudodami i\xc5\xa1dirbt\xc4\x85 od\xc4\x85, medien\xc4\x85, kau\xc4\x8diuk\xc4\x85, plastik\xc4\x85 ir kt._NEWLINE_Tradici\xc5\xa1kai batus gamindavo batsiuviai ir kurpiai (kurpiai da\xc5\xbeniau taisydavo batus, o ne juos gamindavo). Teigiama, kad batsiuviai konkuravo tarpusavyje. Batsiuviai priklaus\xc4\x97 cechams, gamino batus pagal individualius u\xc5\xbesakymus, tuo tarpu kurpiai buvo laisvi amatininkai, keliaudavo i\xc5\xa1 vienos vietos \xc4\xaf kit\xc4\x85, da\xc5\xbeniausiai dirbo atokiose vietov\xc4\x97se.\n_START_SECTION_\nDabartin\xc4\x97 batsiuvyst\xc4\x97\n_START_PARAGRAPH_\nBesivystan\xc4\x8diose \xc5\xa1alyse, vietoj tradicini\xc5\xb3 med\xc5\xbeiag\xc5\xb3, prad\xc4\x97ta naudoti padangas ir kitas atliekas bat\xc5\xb3 gamybai, tokiu b\xc5\xabdu sustiprindami bat\xc5\xb3 konstrukcij\xc4\x85 ir suma\xc5\xbeindami gamybos ka\xc5\xa1tus._NEWLINE_Nors teigiama, kad batsiuvyst\xc4\x97\xc2\xa0\xe2\x80\x93 spar\xc4\x8diai nykstantis amatas , ta\xc4\x8diau kai kurie batsiuviai pastebi, kad kriz\xc4\x97s metu \xc5\xbemon\xc4\x97s da\xc5\xbeniau taiso batus, netur\xc4\x97dami pinig\xc5\xb3 nauj\xc5\xb3 bat\xc5\xb3 pirkimui. _NEWLINE_\xc5\xa0iuo metu batsiuvyst\xc4\x97 taip pat tampa populiari sen\xc5\xb3j\xc5\xb3 amat\xc5\xb3 atgaivinimo \xc5\xa1vent\xc4\x97se, specialiai sau pagamintus batus u\xc5\xbesakin\xc4\x97ja \xc4\xafvairi\xc5\xb3 profesij\xc5\xb3 ir pom\xc4\x97gi\xc5\xb3 atstovai, pav. \xc5\xa1ok\xc4\x97jai.'